b'\n_START_ARTICLE_\nKentt\xc3\xa4tykist\xc3\xb6rykmentti 9 (jatkosota)\n_START_SECTION_\nLakkauttaminen\n_START_PARAGRAPH_\nRauhan tultua siirtyi I/KTR 9 Nisulahdesta Miehikk\xc3\xa4l\xc3\xa4\xc3\xa4n tekem\xc3\xa4\xc3\xa4n varustelut\xc3\xb6it\xc3\xa4 21. syyskuuta 1944. Patteristo siirtyi Yl\xc3\xa4-Pihlajaan 27. lokakuuta ja sielt\xc3\xa4 edelleen Uskin kyl\xc3\xa4\xc3\xa4n 30. lokakuuta. I Patteriston komentaja everstiluutnantti R Hankipohja siirtyi uusiin teht\xc3\xa4viin ja tilalle tuli kapteeni J Manner._NEWLINE_Reservil\xc3\xa4iset kotiutettiin I/KTR 9:st\xc3\xa4 Haminan kansakoululla 24. marraskuuta ja samalla p\xc3\xa4\xc3\xa4osa yksik\xc3\xb6ss\xc3\xa4 olleesta kantahenkil\xc3\xb6kunnasta siirrettiin Lappeenrantaan, miss\xc3\xa4 aloitettiin rauhan ajan Kentt\xc3\xa4tykist\xc3\xb6rykmentti 3:n perustaminen.'